La sol·licitud per a la concessió d'una autorització de nova plantació de vinya s'ha de presentar entre el 15 de gener i el darrer dia de febrer, ambdós inclosos.
Documentació que cal adjuntar a la � sol·licitud:
La següent documentació únicament cal adjuntar-la si no s'ha presentat prèviament al Departament d'Agricultura, Ramaderia, Pesca i Alimentació (DARP):
Dels recintes a plantar (admissibilitat)
No es considerarà admissible aquella superfície que, en la data d'obertura del termini de sol·licitud (15 de gener), requereixi alguna autorització administrativa o permís per realitzar el canvi d'ús o la plantació de la vinya, i no el tingui (seria el cas, per exemple, d'un permís de rompuda forestal, si escau).
Tampoc es consideraran admissibles les superfícies en les quals s'hagi concedit amb anterioritat una autorització per plantar vinya, ja sigui una autorització de nova plantació, de replantació o per conversió de drets, tot i que encara no s'hagi procedit a efectuar la plantació.
Aquesta sol·licitud està subjecta al pagament de la taxa de 18,92 euros/hectàrea.
Puntuació dels criteris de prioritat �
Jove nou viticultor: persona física que l'any de presentar la sol·licitud no tingui més de 40 anys, planti vinya per primera vegada, i que estigui establerta com a cap d'explotació.
En el cas de persones jurídiques, el control efectiu de l'explotació (més del 50% del capital social i del 50% del dret de vot) haurà de pertànyer a un jove que compleixi els requisits del paràgraf anterior.
A aquells sol·licitants que siguin joves nous viticultors, se'ls assignarà 1 punt de prioritat pel compliment d'aquest criteri.
La resta es puntuaran segons es detalla a la taula següent:
Jove viticultor amb bon comportament previ (no tenir plantacions no autoritzades, ni sense drets, ni abandonades durant 8 anys, ni haver incomplert compromisos adquirits)
Viticultor amb petita/mitjana explotació (segons dades del REGEPA, tenint en compte la superfície útil agrària -SAU- del total de l'explotació declarada a l'última DUN):
Petita: ≥ 0,5 a ≤ 16,19 hectàrees
Mitjana: > 16,19 a ≤ 50 hectàrees
La superfície màxima admissible per sol·licitant és de 5 hectàrees.
En cas que la superfície total sol·licitada superi aquest valor, o en cas que la mateixa persona presenti més d'una sol·licitud, ja sigui a Catalunya o a més d'una comunitat autònoma, cal indicar l'ordre de preferència dels recintes sol·licitats.
Aquest ordre ha de ser únic per a TOTS els recintes de TOTES les sol·licituds presentades per una mateixa persona.
Si no s'indica cap ordre, es pressuposarà l'ordre definit per la superfície admissible de cada recinte, amb els valors ordenats de major a menor.
En cas que es concedeixi l'autorització sol·licitada, ja sigui de manera total o parcial, la plantació haurà de romandre un període mínim de 5 anys en règim d'explotació i no es podrà vendre ni arrendar a una altra persona física o jurídica.
Rebudes les sol·licituds puntuades de totes les comunitats autònomes, el Ministeri d'Agricultura, Pesca i Alimentació efectua el repartiment de superfície, aplicant prorrata si escau, i abans de l'1 de juliol informa les comunitats autònomes de les hectàrees atorgades a cada sol·licitant.
Posteriorment, el DARP resol i notifica a la persona sol·licitant la resolució de concessió.
Els casos denegatoris es notifiquen abans de l'1 d'agost.
La resolució de la sol·licitud podrà ser una concessió total o parcial de la superfície sol·licitada, o bé serà denegatòria.
Les autoritzacions concedides tenen un període de validesa de 3 anys comptats des de la data de la notificació de la resolució.
Aquells sol·licitants als quals es concedeixi menys del 50% de la superfície sol·licitada que hagi estat considerada admissible disposen d'un mes per a rebutjar l'autorització si ho desitgen.
Es pot interposar recurs d'alçada davant el/la sub-director/a general d'Agricultura en el termini d'un mes comptat a partir de l'endemà de la notificació de la resolució.